2023.7.21.
HU
Az Európai Unió Hivatalos Lapja
C 257/37
16. megjegyzi, hogy az európai interoperabilitási keret önkéntes jellege miatt az interoperabilitás irányítása széttagolt, különösen a decentralizált országokban; hangsúlyozza az illetékes nemzeti hatóságok és a korai alkalmazó helyi és regionális önkormányzatok kulcsszerepét a tudatosság növelésében és a digitális átállás más városokban és régiókban való előmozdításában; 17. megismétli, hogy át kell hidalni a digitális és területi szakadékokat, a digitális iránytű (7) azon célkitűzése, hogy 2030-ra a kulcsfontosságú közszolgáltatások 100 %-át online kell nyújtani, hozzájárul e cél eléréséhez; hangsúlyozza, hogy a közszolgáltatások interoperabilitásának digitális és/vagy online biztosítása földrajzi helyzettől függetlenül rendkívül fontos az EU valamennyi régiója és települése, köztük a periférikus régiók, a távoli szigetek és a hegyvidéki térségek számára.
A technológia biztosíthatja, hogy ezek a régiók és települések leküzdjék a peremhelyzetükből eredő hátrányokat; hangsúlyozza, hogy az interoperabilitásra való átállás irányítása során konkrét és hatékony együttműködésre van szükség a szigeti és periférikus régiókkal; 18. üdvözli a proaktív városok és régiók tevékenységeit, amelyek megoldásokat keresnek és megosztják a bevált gyakorlatokat, korai alkalmazóként működnek és új gyakorlatokat tesztelnek; méltatja a „living-in.eu” mozgalom (8) munkáját, amely egybegyűjti a városokat és közösségeket a digitális átállás előmozdítása érdekében, illetve a nyitott és agilis intelligens városokat, amelyek az adatok, rendszerek és szolgáltatások városok és szolgáltatók közötti interoperabilitásának világszerte történő megvalósítását szolgáló egyetemes eszközként minimális interoperabilitási mechanizmusokat fejlesztenek ki; hangsúlyozza, hogy a homogénebb interoperabilitási környezet és a széles körben használt interoperabilitási megoldások megvalósítása érdekében uniós szintű irányítási rendszert kell létrehozni; 19. megjegyzi, hogy az új rendszerek beszerzése és pályáztatása, illetve a meglévő rendszerek korszerűsítése megterhelő lesz a helyi és regionális önkormányzatok számára, különösen a szakértelem, a finanszírozás és a személyzet hiánya miatt; 20. ismételten hangsúlyozza az interoperabilitás kritikus fontosságát az EU digitális rezilienciája és stratégiai függetlensége szempontjából: az összekapcsolt szolgáltatások és rendszerek révén meg kell előzni a hálózat leggyengébb pontján bekövetkező jelentős kibertámadásokból eredő potenciális digitális világjárványt azáltal, hogy az összekapcsolt szervezetek körében azonos vagy hasonló megoldásokat alkalmaznak.
Ugyanakkor a nyílt forráskódú megoldások használata csökkenteni fogja a szoftvermegoldások fő beszállítóitól való függőséget, növelve ezáltal az EU stratégiai függetlenségét; 21. felismeri a városoknak, kisebb településeknek és régióknak a javasolt rendelet által rájuk ruházott új feladatokkal kapcsolatos aggodalmait, és hangsúlyozza, hogy feltétlenül figyelembe kell venni sajátos érdekeiket; hangsúlyozza, hogy az RB-képviselőknek az interoperabilitás irányításán belül a stratégiai réteg szerves részét kell képezniük; az Interoperábilis Európai Testületben való részvétele révén biztosítani kívánja a helyi és regionális szempontok figyelembevételét; 22. kiemeli, hogy a helyi és regionális önkormányzatok számára fontos, hogy konkrét iránymutatásokat kapjanak az Interoperábilis Európa Testülettől és az illetékes nemzeti hatóságoktól arra nézve, hogy mely szolgáltatások tartoznak az interoperábilitási értékelés alkalmazási körébe.
Hangsúlyozza, hogy bármely interoperabilitási értékelés előtt meg kell határozni a határokon átnyúló alkalmazhatóság előzetes ellenőrzését, és ennek elvégzésével az illetékes nemzeti hatóságokat kell megbízni; 23. üdvözli, hogy a javaslat a nyílt forráskódú megoldásokra, valamint a nyílt forráskódú fejlesztőknek az Interoperábilis Európa közösségben való részvételére helyezi a hangsúlyt.
Az, hogy a nyílt forráskód a helyi/regionális önkormányzati szintű szolgáltatási megoldások kulcsfontosságú eleme, növelni fogja az átláthatóságot, csökkenteni fogja a költségeket, elő fogja mozdítani a kiberbiztonságot, és általa elkerülhető lesz a vevőfogvatartás, amely azt jelentené, hogy egyes már összegyűjtött adatok szolgáltatóváltáskor esetleg nem állnának rendelkezésre; 24. javasolja, hogy az Interoperábilis Európa portál – vagy egy hasonló jellemzőkkel rendelkező portál – szolgáljon az uniós tagállamokban online nyújtott valamennyi közszolgáltatást tartalmazó adattárként, szolgáltatástípusok és tagállamok szerint csoportosítva.
A portál ily módon kiindulási pontként szolgálhat minden olyan polgár számára, aki arról szeretne tájékozódni, hogyan férhet hozzá ezekhez a közszolgáltatásokhoz az interneten.
Ez hatékony módja lenne a 2030-ig online nyújtandó kulcsfontosságú közszolgáltatásokkal kapcsolatos információk összegyűjtésének; 25.
végezetül megjegyzi, hogy a javaslat megfelel a szubszidiaritás és az arányosság elvének.
Kelt Brüsszelben, 2023. május 24-én. a Régiók Európai Bizottsága elnöke Vasco ALVES CORDEIRO
(7) (8)
https://digital-strategy.
ec.europa.eu/hu/policies/europes-digital-decade https://living-in.eu/